קרן אן

קרן אן (בשמה המלא קרן אן זיידל; בהולנדית: Keren Ann;‏ נולדה ב-10 במרץ 1974) היא מוזיקאית ישראלית בינלאומית, זמרת-יוצרת, כותבת, מלחינה, מפיקה מוזיקלית, היוצרת ופועלת בשלושה מוקדים: פריז, ניו יורק ותל אביב. קרן אן חיה ומקליטה מזה שנים בפריז ובניו יורק, אם כי היא מחזיקה באזרחות ישראלית כמו גם הולנדית. קרן אן נולדה בישראל וגדלה בקיסריה, כשהייתה בת 12 עברה עם משפחתה לצרפת, בעקבות עסקיו של האב דני זיידל ושם סיימה את לימודיה התיכוניים בבית הספר הישראלי ע"ש משה שרת, בפריז. במהלך נעוריה למדה בקונסרבטוריון, בלטה בכשרונה ואף הקימה להקה שפעלה כשלוש שנים. בגיל 9 החלה לנגן בגיטרה ובהמשך במפוחית וקלרינט. בהמשך התמקצעה בהלחנה. בסוף שנות העשרים שלחה שיר שכתבה במיוחד לזמר הצרפתי אנרי סלוודור, שהתרשם ממנו והוציא אותו כסינגל. השיר זכה להצלחה רבה, למעלה מ-700 אלף עותקים של הסינגל נמכרו, ובאותה שנה השיר קיבל את פרס גראמי הצרפתי. בהמשך יצא לאור האלבום "Chambre avec vue" שנכתב בשנת 2000 עבור סלבדור וכולל את השיר (Jardin d'hiver), אלבום זה הוכתר כאלבום השנה בשנת 2001 בצרפת. באותה שנה קיבלה קרן אן גם את "פרס המשוררים של עיריית פריז". בעקבות כך, החלה קרן אן לכתוב ולהלחין ליוצרים נוספים, ובהמשך להופיע בעצמה. קריירת השירה של קרן אן החלה בפריז, ושם גם צברה את עיקר המוניטין שלה. עד כה הוציאה שישה אלבומי סולו: "La Biographie De Luka Philipsen"(2000), "La Disparition"(2002), "Not Going Anywhere"(2003), "Nolita"(2005), "Keren Ann"(2007), ו-"101" (2011). קרן אן שותפה גם בהרכב Lady & Bird יחד עם בארדי ג'והנסון, השניים הוציאו אלבום הנושא את שם ההרכב ב-2003 והלחינו יחד שירים למגוון פרויקטים, ביניהם חומרים עבור The Icelandic Symphony Orchestra בניצוחו של דניאל קאוקא ב-2008. השניים הלחינו את המוזיקה לקמפיינים של TGV בשנים 2005–2007. בשנת 2008 שיתפה קרן אן פעולה עם טיבו ג'הווי בעיצוב המעטפת המוזיקלית של ערוץ הטלוויזיה האירופאי ארטה. קרן אן כתבה מספר שירים לאמנים אחרים, שנחלו הצלחה בינלאומית. בשנת 2004 יצרה, בשיתוף עם גאי צ'יימברס, את "The Isis Project". המוזיקה של קרן אן ליוותה במהלך השנים מספר סדרות טלוויזיה, בהן "מתחת לאדמה", "האנטומיה של גריי", "Big Love" ו-"Deux jours à tuer". השיר "Beautiful Day" ליווה את הקמפיין של סקאיי טים ובשנת 2008 השיר "Lay Your Head Down" ליווה את הקמפיין העולמי של חברת האופנה השוודית H&M. במלחמת לבנון השנייה הגיעה קרן אן לישראל והופיעה בהתנדבות במקלטים ביישובי הצפון, בהם שהו התושבים. בשנת 2008 הקליטה קרן אן, שאינה מרבה לשיר בעברית, גרסת כיסוי לשיר "ברחוב הנשמות הטהורות" של צוות הווי הנדסה קרבית, עבור האלבום "עבודה עברית 2", שכולל גרסאות כיסוי של זמרים שונים לרגל 60 שנים למדינת ישראל. ב-2010 השתתפה בפסקול הסרט "ז'אטם איי לאב יו טרמינל". ב-2012 השתתפה בפסקול הסרט "הסיפור של יוסי", בביצוע לשיר הנושא, "לא דיברנו עוד על אהבה". ב-2014 הלחינה מוזיקה להצגת התיאטרון "נופל מחוץ לזמן" המבוססת על ספרו של דויד גרוסמן ועלתה בתיאטרון גשר בבימויו של יחזקאל לזרוב. בן זוגה לשעבר של קרן אן הוא הזמר האיסלנדי ברדי יוהנסון, עמו שיתפה פעולה באלבומיה מספר פעמים. בהמשך נישאה לטייס ישראלי, מאוחר יותר השניים התגרשו. ביולי 2012 היא ילדה את בתה הבכורה. אביה של קרן אן הוזכר ב"שיר השכונה" שביצעה להקת התרנגולים, בשורה "דני זיידל הצדיק". חברתה הקרובה של קרן אן היא הפוליטיקאית הישראלית איילת שקד. קרן אן גינתה אומנים שסירבו להופיע בישראל, אך מופיעים במדינות אחרות המפרות זכויות אדם, כמו ארצות הברית וסין. עם זאת, ב-2017 כתבה שאינה תומכת בממשלה הנוכחית, ושבמשך שנים היא תומכת בזהבה גלאון. La biographie de Luka Philipsen‏ (2000) – "הביוגרפיה של לוקה פיליפסן" La disparition‏ (2002) – "ההיעלמות" Not Going Anywhere‏ (2003) Lady & Bird‏ (Keren Ann and Bardi Johannsson)‏ (2003) Nolita‏ (2004) Keren Ann‏ (2007) 101‏ (2011) You’re gonna get love‏ (2016) Bleue (2019) אתר האינטרנט הרשמי של קרן אן קרן אן, ברשת החברתית פייסבוק קרן אן, ברשת החברתית אקס (טוויטר) קרן אן, ברשת החברתית אינסטגרם קרן אן, במסד הנתונים הקולנועיים IMDb (באנגלית) קרן אן, באתר אפל מיוזיק (באנגלית) קרן אן, באתר ספוטיפיי קרן אן, באתר Last.fm (באנגלית) קרן אן, באתר AllMusic (באנגלית) קרן אן, באתר MusicBrainz (באנגלית) קרן אן, באתר Discogs (באנגלית) קרן אן, באתר Songkick (באנגלית) קרן אן, דף שער בספרייה הלאומית קרן אן, באתר בילבורד (באנגלית) אור ברנע, עברית חזקה, באתר ynet, 30 ביוני 2008 בן שלו, קרן אן, "101", ההנאה שבאטיות, באתר הארץ, 25 במרץ 2011 עופר מתן, זזה כמו ג'אגר: קרן אן חושבת שלהיות ישראלי זו אחריות, באתר nrg‏, 20 במאי 2012 יואב קוטנר, באה מן השתיקה, באתר ישראל היום, 18 ביולי 2014 בן שלו, הזמרת קרן אן מציגה פטריוטיות מסוג אחר, באתר הארץ, 14 באפריל 2016 יואב קוטנר, טוהר במשפטים, באתר www.israelhayom.co.il יקי הפשטיין, לא הולכת לשום מקום: קרן אן מסכמת 20 שנות קריירה, באתר www.makorrishon.co.il https://twitter.com/kerenannmusic/status/945742930995810305, Twitter (באנגלית)